Jacques Delors

Jacques Lucien Jean Delors (1925–2023) var en fransk økonom og politiker som var Europakommisjonens president i to perioder fra 1985 til 1995. Han betraktes som en av de sterkeste presidenter som kommisjonen har hatt. Delors fikk i sin tid som Europakommisjonens president gjennomført omfattende budsjettreformer. Delors spilte en sentral rolle i relanseringen av den europeiske integrasjonsprosesss i 1980-årene, han tilskrives  især han etableringen av det indre marked som trådte i kraft den 1. januar 1993] på bakgrunn av en «hvitebok» utarbeidet av hans administrasjon.

Han satt i Europaparlamentet fra 1979 til 1981. Fra 1981 til 1984 var han Frankrikes finansminister under president François Mitterrand.

Liv og virke
Bakgrunn, tidlig karriere
Jacques Lucien Jean Delors er sønn av Louis Delors, mellomleder i Banque de France og praktiserende katolikk, hjemmehørende i Lonzac i Corrèze, og av Jeanne Joséphine Rigal, født i Paris, av bakgrunn fra departementet Cantal..

Han gikk på Lycée Voltaire i Paris, og under andre verdenskrig fortsatte han ved Lycée Blaise Pascal i Clermont-Ferrand. Som student var han medlem av Jeunesse ouvrière chrétienne (JOC) og Jeunesse étudiante chrétienne (JEC), deretter Vichy-ungdomsorganisasjonen Compagnons de France.Gilles Morin: DELORS, Jacques Lucien Jean. I: Le Maitron. Dictionnaire biographique du movement ouvrier et movement social, fra og med 18. mars 2013.

Tidlig karriere
Jacques Delors begynte selv i Banque de France i 1945, og fikk etter hvert en lederstilling og ble ved banken frem til 1962. Han tok også i løpet av de årene en grad i økonomi fra Sorbonne-universitetet. Parallelt med sin bankkarriere var Delors aktiv i fagforeningen Confédération Française des Travailleurs Chrétiens (CTFC, som i 1964 ble til Confédération Française Démocratique du Travail, CFDT) og ble dens økonomiske rådgiver i 1950.Jacques Delors, Encyclopædia Britannica, lest 2020-11-16 

I 1962 begynte han i Statens generelle plankommisjon hvor han ledet avdelingen for sosiale saker.

Toppolitikken
Jacques Delors var sjefsrådgiver for sosiale anliggender for den gaullistiske statsminister Jacques Chaban-Delmas fra 1969 til 1972. Han meldte seg først inn i det franske sosialistpartiet i 1974 og ble i 1976 partiets nasjonale delegat for internasjonale økonomiske anliggender. 

Han ble valgt inn i det første direkte valgte Europaparlamentet i 1979 hvor han ble værende til 1981 og ledet komiteen for økonomiske og monetære saker. 

I årene 1981–1984 var han finansminister under president François Mitterrand. På dette tidspunkt var den franske økonomien i resesjon, og Delors var opprinnelig ansvarlig for partiets gjenopprettingsplan som inkluderte økt regjeringskontroll og økte utgifter. Etter en tid overbeviste Delors i stedet Mitterand om å akseptere et spareprogram som lyktes i å bevirke økonomisk stabilitet.

Som president for EU-kommisjonen fra 1985 spilte Delors en pådrivende rolle i utviklingen av det indre marked og det europeiske fellesskap. I hans presidentperiode ble enhetsloven (1987) og unionstraktaten (1993) vedtatt, inkludert Den økonomiske og monetære union (EMU).

Da han forlot stillingen som kommisjonspresident i 1995, ble han ansett som en toppkandidat for det franske presidentvalget det året, men han avsto fra å stille til valg.

Jacques Delors' datter er den franske sosialistiske politikeren Martine Aubry. Delors grunnla tenketanken Notre Europe i 1996. 

Jacques Delors mottok Karlsprisen i 1992.Karlsprisens internettside besøkt 28. juni 2014 I 2015 ble han utnevnt til europeisk æresborger av Det europeiske råd.

 Referanser 

 Eksterne lenker 



Kategori:Franske sosialister
Kategori:Karlsprisen
Kategori:Europakommissærer
Kategori:Parti socialiste-politikere (Frankrike)
Kategori:Personer fra Paris
Kategori:Mottakere av frihetsprisen (Four Freedoms Award)